b'\n_START_ARTICLE_\nFotsopp\n_START_PARAGRAPH_\nFotsopp (tinea pedis p\xc3\xa5 latin) er en av de vanligste hudsykdommene som finnes i Norge. Fotsoppen lever av d\xc3\xb8de hudceller og trives derfor p\xc3\xa5 mennesker, men den gj\xc3\xb8r vanligvis ingen skade i det hele tatt. Den trives aller best i omr\xc3\xa5der som er m\xc3\xb8rke og fuktige, og forekommer lett hos personer som ofte svetter p\xc3\xa5 f\xc3\xb8ttene._NEWLINE_Fotsopp kan smitte raskt, og b\xc3\xb8r derfor behandles s\xc3\xa5 fort som mulig. Hudsykdommen smitter lettest p\xc3\xa5 v\xc3\xa5te gulv der det g\xc3\xa5r mange mennesker med v\xc3\xa5te f\xc3\xb8tter, for eksempel p\xc3\xa5 kommunale garderober og sv\xc3\xb8mmehaller. Soppen f\xc3\xb8rer til at hud flasser av, og det blir ofte store sprekker i huden.'